Մոնսերատ Մարտի

Մոնսերատ Մարտի ի Կաբալյե  (կատալոներեն և իսպաներեն՝ Monserrat Martí  ), հայտնի է նաև Մոնտսիտա (Montsita) անունով — իսպանացի օպերային երգչուհի (սոպրանո),  համբավավոր երգչուհի Մոնսերատ Կաբալյեի և երգիչ Բեռնաբե Մարտիի (Bernabé Martí) դուստրը։

Կենսագրություն 
Պատանեկան տարիներին Մոնսերատ Մարտին երազել ու ջանացել է դառնալ բալետի պարուհի, սակայն ծնկի վնասվածքը հարկադրել է նրան փոխել մասնագիտությունը։

Որպես երգչուհի նա առաջին անգամ բեմ է բարձրացել 1993 թվականին՝ մոր հետ Լոնդոնում հանդես գալով համերգային ծրագրով։ Մարիան համերգներում հաճախ է ելույթ ունենում մոր հետ զույգ կազմած (հանրահայտ է նրանց «Կատվային զուգերգը»)։ Բացի դրանից, մայր ու աղջիկ նաև մի քանի երաժշտական ալբոմ են միասին ձայնագրել։

1998 թվականին Մարիա Մարտին մեկնել է Գերմանիա և հենց այնտեղ էլ սկսել է իր կարիերան որպես օպերային երգչուհի։ Համբուրգի օպերային թատրոնում բեմադրված մոցարտյան Don Giovanni («Դոն Ժուան») օպերայում նա կատարել է Զերլինայի դերերգը։ Նրա առավել հայտնի  դերակատարումներից է Մարիան՝ Լեոնարդ Բեռնստայնի «Վեստսայդյան պատմություն» մյուզիքլում, որը փորձարարական եղանակով բեմադրվել էր Միլանի Լա Սկալայում։

Մոնտսիտան հյուրախաղերով հանդես է եկել բազմաթիվ երկրներում, երգել ոչ միայն Լա Սկալայում, այլև աշխարհահռչակ օպերային այլ թատրոններում՝ Իսպանիայի Gran Teatre del Liceu-ում, Palau de la Música Catalana-ում ու Teatro Real-ում, Ռուսաստանի Մարիինյան (Սանկտ Պետերբուրգ) և Մեծ (Մոսկվա) թատրոններում, Բեռլինի Deutsche Oper-ում, գերմանական ևս մի քանի թատրոններում՝ Alte Oper-ում, Musikhalle-ում, Oper der Stadt Köln-ում,ինչպես նաև Վիեննայի Musikverein-ում (Ավստրիա), Լոնդոնի Royal Albert Hall-ում (Մեծ Բրիտանիա)... Ընդ որում՝ բացի վերոնշյալ դերերգերից, Մարիա Մարտիի խաղացանկում ընդգրկված են դերերակատարումներ Ֆեդերիկո Գարսիա Լորկայի La casa de Bernarda Alba-ում, Մասնեի «Կլեոպատրա»-ում ու La Vierge-ում, Պուչինիի «Էդգար»-ում ու Le Villi-ում և այլն։

Հիշատակման է արժանի նաև այն փաստը, որ երգչուհին մասնակցել է մի շարք բարեգործական համերգների, որոնցից գոյացած գումարները հատկացվել են Ռուանդայի ողբերգական իրադարձություններից տուժածներին, ծանր հիվանդություններից տառապող երեխաների օգնության հիմնադրամներին։

2006 թվականին Մարիան ամուսնացել է տնտեսագետ Կառլոս դե Նավաս Մարի հետ, բայց կարճ ժամանակ անց ամուսիններով բաժանվել են իրարից։ Ներկայումս երգչուհին ամուսնացած է ձեռնարկատեր Դանիել Ֆայդելայի հետ, ումից մի դուստր ունի։

Սկավառակագրություն 
Ստորև ներկայացված է Մոնսերատ Մարտիի մեներգերի, զուգերգերի, ինչպես նաև նրա մասնակցությամբ օպերաների ձայնագրությունների ընտրանին.
 1995 թ. — Montserrat Caballe, Montserrat Marti. Two Voices, One Heart (հավաքածու, աուդիո CD)
 Los Diamantes De La Corona: Bolero (Ֆրանրեսկո Բարբիերի)
 Don Gil De Alcala: Habanera (Մանուել Պենելյա)
 Gianni Schicchi: O Mio Babbino (Ջակոմո Պուչինի)
 Giuditta: Meine Lippen, Sie Kussen So Heiss (Ֆրանց Լեգեր)
 Rigoletto: Caro Nome (Ջուզեպե Վերդի)
 Le Nozze Di Figaro: Sull Aria?... Che Soave Zeffiretto (Մոցարտ)
 Les Contes d'Hoffmann: Bacarole (Ժակ Օֆենբախ)
 1996 թ. — Montserrat Caballe, Montserrat Marti. Unsere Weihnachtslieder.  RCA Victor, SONY BMG).Սուրբծննդյան երգեր (այս սկավառակը բազմիցս վերաթողարկվել է տարբեր երկրներում, այդ թվում՝ «Our Christmas Songs» խորագրով)
 1998 թ. — Montserrat Caballe. Von Ganzem Herzen (հավաքածու, աուդիո CD)
 Կատվային զուգերգ Duetto Buffo Di Due Gatti]]  
 Lakme: Viens Mallika... Dome Epais Le Jasmin (Լեո Դելիբ)
 The Prayer (Վանգելիս)
 2000 թ. — Christmas at the Duomo (Image Entertainment) (DVD)
 2007 թ. — Պուչինիի «Էդգար» օպերան, Kultur Video. (DVD)
 2008 թ. — Merry Christmas From Milan: Caballe & Bruson / Montserrat Caballe, Renato Bruson, Montserrat Marti, Rossana Potenza. (DVD) Սուրբծննդյան երգերի հավաքածու, թողարկող՝ Kultur Video.

Ծանոթագրություններ

Արտաքին հղումներ 
 Певица Монтсеррат Марти: «Человек, не знающий любви, не имеет права быть артистом»: Интервью. // «Известия», 2.10.2006.

Աղբյուրներ 
(EN) Montserrat Martí, su Internet Movie Database, IMDb.com. Modifica su Wikidata
(EN) Montserrat Martí, su MusicBrainz, MetaBrainz Foundation. Modifica su Wikidata

21-րդ դարի օպերային երգիչներ
Իսպանացի օպերային երգչուհիներ
Իսպանացի սոպրանոներ